Wikimedia-säätiö

Wikimedia-säätiö (Wikimedia Foundation Inc., WMF) on voittoa tavoittelematon yleishyödyllinen järjestö, joka hallinnoi Wikipediaa ja muita sisällöltään vapaita hakuteosmaisia hankkeita. Se rahoittaa toimintansa lahjoituksilla. Säätiön päätoimisto sijaitsee San Franciscossa, Kaliforniassa, ja sen toiminta perustuu Floridan osavaltion lakeihin. Säätiöllä ei ole jäseniä, vaan ainoastaan säädökset ja johtokunta.

Wikimedia-säätiön hallinnoimia wikihankkeita ovat Wikipedia, Wikidata, Wikisanakirja, Wikisitaatit, Wikikirjasto (ml. Wikijunior), Wikiaineisto, Wikimedia Commons, Wikispecies, Wikiuutiset, Wikiopisto, Wikimatkat, Wikifunctions, Wikimedia Incubator ja Meta-Wiki. Englanninkielinen Wikipedia sijoittuu kymmenen eniten vieraillun nettisivun joukkoon maailmanlaajuisesti.

Säätiöllä oli vuonna 2023 yli 700 työntekijää ja alihankkijaa eri puolilla maailmaa. Tammikuusta 2026 alkaen säätiön toimitusjohtaja on ollut Bernadette Meehan.

 Budjetti 
Wikimedia-säätiön vuosisuunnitelman budjetti talousvuodelle 2025–2026 oli 207,5 miljoonaa dollaria. Se jakautuu kolmeen pääalueeseen 

Infrastruktuurin osuus on 47 prosenttia budjetista. Mailman kymmenen suurimman joukossa olevan verkkosivuston ylläpito kattaa tekniset järjestelmät, datan, työkalut ja datakeskukset. 

Vapaaehtoisten tuki muodostaa budjetista 29 prosenttia. Vapaaehtoistuen tavoitteena on varmistaa, että Wikimedian avustajat voivat turvallisesti ja kestävästi osallistua vapaan tiedon rakentamiseen. Se tukee vapaaehtoisia, yhteistyökumppaneita ja liikkeen johtajia vahvistamalla luottamusta ja turvallisuutta. Vapaaehtoistuki tarjoaa suoraa rahoitusta ja tukea, puolustaa ihmisoikeuksia, ratkaisee oikeudellisia haasteita. Se tukee vapaaehtoisia vahvistamalla sisällön eheyttä ja mahdollistaa alueellisia yhteyksiä.

Tehokkuus muodostaa 24 prosenttia budjetista. Se keskittyy Wikimedia Foundationin sisäisen kapasiteetin vahvistamiseen. Tavoite varmistaa taloudellisen kestävyyden, parantaa henkilöstön suoriutumista, hallitsee riskejä ja tehostaa toimintaa. WMF investoi pitkän aikavälin tuottostrategioihin, tehostaa yhteistyötä ja johtamiskäytäntöjä sekä parantaa toimintaa tehokkuuden ja vaikuttavuuden lisäämiseksi.

 Datakeskukset 
Wikimedia Foundationin käyttämät datakeskukset sijaitsevat seuraavissa paikoissa:

 Ashburn, USA
 Dallas, USA
 San Francisco, USA
 São Paulo, Brasilia
 Amsterdam, Hollanti
 Marseille, Ranska
 Singapore

 Yhteistyö 
Wikimedia-liikkeen yhteistyökumppanit ovat itsenäisiä, mutta muodollisesti tunnustettuja ryhmiä, joiden tavoitteena on työskennellä yhdessä Wikimedia-liikkeen tukemiseksi. Wikimedia-säätiön johtokunta on vahvistanut kolme aktiivista liikkeen yhteistoiminnan mallia: jaostot (chapters), temaattiset organisaatiot ja käyttäjäryhmät (user groups). Liikkeen yhteistyökumppaneiden tarkoituksena on organisoida ja osallistua Wikimedia-liikkeen toimintaan ja tukemiseen, kuten alueellisiin konferensseihin, yleisötyöhön, muokkaustapahtumiin, hackathoneihin, tiedottamiseen, toimintalinjan edistämiseen, GLAM-osallistumiseen ja Wikimaniaan.

Säätiön hallitus tunnustaa jaokset ja temaattiset organisaatiot. Säätiö hyväksyy yhteistyökumppanit, mutta ne ovat itsenäisiä siitä, eikä niillä ole laillista hallintaa tai vastuuta Wikimedia-hankkeisiin.

 Hankkeet 
Wikimedian hankkeille on yhteistä wikipohjaisuus. Ne toimivat internet-sivustoina, joiden sisältö on vapaasti toimitettavissa, ja käyttävät MediaWiki-ohjelmistoa. Useimmat on tarkoitus tehdä kaikille kielille. Suomenkieliset hankkeet ovat:
 35px Wikipedia
 vapaasti toimitettava tietosanakirja
 käynnistyi 15. tammikuuta 2001, perustettiin suomeksi 21. helmikuuta 2002
 35px Wikisanakirja (Wiktionary)
 kaikkien kielten välinen sanakirja
 käynnistyi 12. joulukuuta 2002, perustettiin suomeksi 2. toukokuuta 2004
 35px Wikikirjasto (Wikibooks)
 kokoelma tieto- ja oppikirjoja
 käynnistyi 10. heinäkuuta 2003, perustettiin suomeksi 27. elokuuta 2004
 35px Wikisitaatit (Wikiquote)
 kokoelma sanontoja, sananlaskuja, lainauksia ja lentäviä lauseita
 käynnistyi 27. heinäkuuta 2003, perustettiin suomeksi 5. elokuuta 2004
 35px Wikiaineisto (Wikisource)
 kokoelma alkuperäisessä muodossaan olevia tai niistä käännettyjä dokumentteja
 käynnistyi 24. marraskuuta 2003, perustettiin suomeksi 16. huhtikuuta 2004
 35px| Wikiuutiset (Wikinews)
 lähde uutisille
 beeta-vaiheessa joulukuusta 2004 alkaen, perustettiin suomeksi 25. marraskuuta 2007
 35px Wikiopisto (Wikiversity)
 oppimis- ja tutkimussivusto, joka järjestää kursseja internetin välityksellä.
 avattiin beeta-vaiheessa suomeksi 6. tammikuuta 2008
 35px Wikimatkat (Wikivoyage)
 matkaopas
 sisältö kopioitiin alun perin Wikitravelista, kun se muuttui kaupalliseksi 2006
 avattiin virallisesti 15. tammikuuta 2013, perustettiin suomeksi 1. joulukuuta 2016

Monikieliset hankkeet ovat:
 35px| Meta-Wiki
 tukihanke Wikimedian hankkeille esimerkiksi ylläpitoasioissa ja muissa yhteisissä kysymyksissä
 MediaWiki-ohjelman kotisivu
 käynnistyi marraskuussa 2001
 35px Wikimedia Commons
 Wikimedian hankkeiden multimediatiedostojen säilytys- ja hakupalvelu
 käynnistyi 7. syyskuuta 2004
 35px Wikidata
 yhteisesti muokattava Wikipediaa tukeva tietokanta
 avattiin virallisesti 30. lokakuuta 2012
 Saksan Wikimedia-yhdistyksen aloittaman hankkeen tarkoitus on toimia keskitettynä paikkana erilaisille tiedoille, esimerkiksi henkilöiden syntymäajoille
 35px Wikispecies
 eliöiden tieteellisen luokittelun hakuteos
 käynnistyi 5. syyskuuta 2004

Vain englanniksi toimineet hankkeet ovat:
 35px| Wikipedia In Memoriam
 syyskuun 11. päivän terrori-iskujen hakuteos, vain englanniksi
 käynnistyi syyskuussa 2001 Wikipediassa erikoisartikkeleina aiheesta, sai oman sivustonsa 28. lokakuuta 2002
 lukittiin 15. syyskuuta 2006
 35px Nupedia
 akateemista tasoa vastanneen tarkastuksen kautta toimitettu tietosanakirja
 käynnistyi maaliskuussa 2000 ja lakkautettiin 26. syyskuuta 2003
 tuotti 25 valmista artikkelia englanniksi
 sisältö yhdistettiin lakkautukseen mennessä Wikipediaan

Yksi hanke on suunnitteluvaiheessa: Wikijunior tekee 8–11-vuotiaille suunnattuja luonnontieteellisiä painotuotteita.

 Katso myös 
 Fandom
 Wikimedia Enterprise
 Wikimedia Suomi

 Lähteet 

 Aiheesta muualla 
 Wikimedia 
Suomenkieliset Wikipedian sisarhankkeet:
 Wikisanakirja
 Wikisitaatit
 Wikikirjasto
 Wikiaineisto
 Wikiuutiset
 Wikimatkat

Sisarhankkeet, joilla on suomenkielinen etusivu:
 Wikidata
 Wikimedia Meta
 Wikimedia Commons
 Wikispecies

Muiden sisarhankkeiden etusivu:
 Wikimedia Foundation
 Wikipedia In Memoriam

Muita:
 Wikipedia:Wikimedia Suomi, Suomessa toimiva Wikimedia Foundationin kumppaniyhdistys eli jaosto (Chapter)

Muut
Wikimedia-säätiön taloustietoja Charity Navigatorissa

Luokka:Yhdysvaltalaiset säätiöt
*
Luokka:Seulonnan keskeiset artikkelit